Anguilla

Anguilla je zámorské územie Spojeného kráľovstva Veľkej Británie a Severného Írska s autonómnou správou.

Geografia

Anguilla je koralový a vápencový ostrov v súostroví Malých Antil s rozlohou . Situovaný je približne 250 kilometrov východne od Portorika. Pomenovanie ostrova pochádza od legendárneho moreplavca Krištofa Kolumba v roku 1493, ktorý ho nazval  pravdepodobne pre jeho dlhý a úzky tvar podľa španielskeho slova úhor. Na ostrove žije približne 8 960 obyvateľov. Populácia je prevažne afroamerického pôvodu.

Dejiny 
Prvú kolonizáciu zažil ostrov v roku 1690, kedy bol kolonizovaný Britmi a teraz spadá do ich sféry vplyvu. V roku 1969 boli britské jednotky nútené intervenovať proti nelegálnemu zvrhnutiu legálne zvolenej vlády, keď sa roku 1967 odtrhol ostrov od Sv. Krištofa a Nevisu.

Hospodárstvo 

Hlavnú zložkou hospodárstva tvorí rybolov (úlovky sa exportujú na susedné ostrovy) a príjem z turistického ruchu, ktorý sa stáva pre ostrov hlavnou ekonomickou zložkou. Čisté pláže dávajú predpoklad k ďalšiemu rozvoju turistického ruchu. Poľnohospodárstvo na ostrove je sporadické vďaka veľmi sypkej pôde  a nepatrným zrážkam, ktoré sa na ostrove vyskytujú. Vďaka suchej klíme sa dá získavať odparovaním z morskej vody soľ. Veľké množstvo peňazí na ostrove, ale pochádza od 20 000 Anguillanov žijúcich v Británii a USA, ktorí zasielajú peniaze svojím rodinám.

Iné projekty 

 
Karibské štáty
Karibské ostrovy
Ostrovy Spojeného kráľovstva
Zámorské územia Spojeného kráľovstva